पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार को प्रखंड कार्यालय में सिकरहना एसडीओ ज्ञानप्रकाश ने कोरोना संक्रमण की रोकथाम व मास्क वितरण को लेकर बीडीओ व जीविका के बीपीएम के साथ समीक्षा बैठक की।बैठक में बढ़ते कोरोना संक्रमण की रफ्तार पर ब्रेक लगाने सहित प्रखंड के सभी पंचायतों में मास्क वितरण व अन्य मुद्दों पर विस्तार से चर्चा की गई।इस दौरान 14 पंचायतों में से तीन पंचायत घोड़ासहन उत्तरी, घोड़ासहन दक्षिणी व गुरमिया पंचायत में मास्क वितरण नही होने पर चिंता जताई। उन्होंने बीडीओ अशोक कुमार को निर्देश दिया कि संबंधित पंचायत सचिव से अविलंब जीविका के द्वारा तैयार की गई मास्क का उठाव कर तीनो पंचायतों में वितरण कराना सुनिश्चित करें।पंचायतवार सूची तैयार कर मास्क वितरण करवाने पर बल दिया।इस दौरान क्षेत्र में बनाए गए कंटेनमेंट जोन का भी हाल जाना। खुद को सुरक्षित रखते हुए आमलोगों का भी सुरक्षा का ख्याल रखना है।उन्होंने कहा कि प्रत्येक घरों में तत्काल छह-छह मास्क वितरण कराने के साथ लोगों को कोरोना संक्रमण के प्रति जागरूक करना है।साथ ही जीविका से उठाव की गई मास्क का भुगतान करने का का निर्देश संबंधित पंचायत सचिव को दिया।बैठक में एसडीओ के अलावा सिकरहना डीएसपी शिवेन्द्र कुमार अनुभवी, बीडीओ अशोक कुमार व जीविका के बीपीएम उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn